《次韵君泽夜坐示子侄三首》
元代·方回

灯影稀疏两岸楼，市声已寂睡声齁。
几家梦断三更过，此老心穷信极游。
服气仙人吾不学，坐禅释子彼何求。
夜思昼读诸郎识，俯仰青春鬓忽秋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。